# 15. Régi magyarországi nyomtatványok a szlovákiai gyűjteményekben

Magyar Könyvszemle 1963. 116–120.

A Magyar Tudományos Akadémia – a Könyvtörténeti Munkabizottság javaslatára – lehetőséget biztosított számomra, hogy 1962. április 24. és június 18 között nyolc hétig a szlovákiai gyűjteményekben régi, 1712 előtt megjelent magyarországi és magyar nyelvű nyomtatványok után kutathassak.

Tanulmányutam során az alábbi 32 városban levő 65 gyűjteményben dolgoztam: Alsókubin, Bártfa, Besztercebánya, Betlér, Csetnek, Divék, Eperjes, Igló, Jászó, Kassa, Késmárk, Kistapolcsány, Körmöcbánya, Liptószentmiklós, Losonc, Lőcse, Nagyappony, Nagyőr, Nagyrőce, Nagyszombat, Nyitra, Poprád, Pozsony, Radvány, Rimaszombat, Rózsahegy, Rozsnyó, Szepeshely, Tiszolc, Trencsén, Turócszentmárton és Vágújhely. Ennek az ismertetésnek a keretei nem adnak lehetőséget, hogy valamennyi gyűjteményről részletes és kimerítő tájékoztatást lehessen nyújtani, bár ez sem lenne haszontalan, hiszen a jelentősebb régi állománnyal rendelkező szlovákiai könyvtárakról az utolsó átfogó áttekintést a magyar szakirodalomban a Magyar Minerva utolsó előtti évfolyama nyújtotta az 1912–1913. évről. Az azóta eltelt félévszázad során természetesen hatalmas változások mentek végbe az ottani könyvtárak helyzetében is. Még a legutolsó szlovákiai összefoglalást is[1] ma már sok szempontból meghaladottnak kell tekinteni a legutóbbi években bekövetkezett változások miatt. Mindezek után világos, hogy milyen értékes az az áttekintés, amelyre ezen út során sikerült szert tenni, különösen ha figyelembe vesszük, hogy számos korábbi könyvtári egység – nem mindig következetes módon – többfelé is szétesett.

Mindezek előrebocsátásával az alábbi gyűjtemények rövid ismertetését tartottam feltétlenül közlendőnek:

## Pozsony, Egyetemi Könyvtár.

Ide került a harmincas években a Szabó Károly által „pozsonyi r. k. gymnazium”-ként megjelölt gyűjtemény is, amely nem más, mint a volt nagyszombati, majd pozsonyi jezsuita iskola tanári könyvtára. Az itt korábban nyilvántartott másfélszáz RMK kétharmada hozzáférhető, a maradék – főleg a magyar nyelvűek – még nem nyertek feldolgozást. Az említett gyűjteményen kívül az elmúlt évtizedek során több mint száz további RMK került az Egyetemi Könyvtárba, ahol így ma már 223 ilyen művet tartunk nyilván.

## Pozsony, Matica Slovenska filiáléja.

A volt ferences rendház épületében nyert elhelyezést ez az új alapítású intézmény, ahová a szlovákiai volt szerzetesi könyvtárak jelentős része került. Eddig csupán e könyvanyag kisebb részét tárták fel katalógusokban, s máris 503 RMK-t vehettünk nyilvántartásba. A legutóbbi időkben meggyorsult feldolgozó munka reményt nyújt arra, hogy néhány éven belül teljes áttekintést szerezhetünk e könyvanyag felett is. Ennek során az RMK kötetek számának jelentős emelkedésére számíthatunk.

## Turócszentmárton, Matica Slovenska.

Ez a könyvtár Szabó Károlynál még nem szerepelt, mint lelőhely. A legutóbbi évtizedek rohamos fejlődése során – mint a szlovák nemzeti könyvtárba – igen sok könyv és közöttük számos ritkaság került ide. Ma 269 RMK-művet tartunk innen nyilván, ezek közül nem kevesebb, mint 37 unikum, amelyeknek jelentős része eddig számunkra teljesen ismeretlen volt.

## Divék, Matica Slovenska.

A túrócszentmártoni könyvtár divéki részlegében őrzik Anton Baník rendkívül gazdag könyvtárának nagyszombati nyomtatványokból álló különgyűjteményét, amelyet a Matica Slovenska megvásárolt. Az ebben található 200 RMK közül hét eddig teljesen ismeretlen volt.

## Nagyappony, Zay-könyvtár.

A Zay-család könyvtárát évszázadokon át gyűjtötte és szervesen fejlesztette tovább zayugróci kastélyában, ahonnan a mintegy 15 000 kötetből álló gyűjtemény a legutóbbi években került át a nagyapponyi volt Apponyi-kastély könyvtártermének karzatára. (A három nagy árverés során értékeitől zömmel megfosztott volt bécsi, illetve pozsonyi Apponyi-könyvtár hasonló terjedelmű maradéka a terem földszintjén helyezkedik el.) Miután a Zay-család a kevés evangélikus vallású magyar főúr közé tartozott, könyvtárában tucatnyi olyan magyar nyelvű evangélikus nyomtatvány maradt reánk a XVII. századból, amelyek máshol mind elpusztultak. Bibliográfusaink e gyűjteményt eddig nem vizsgálták át. Így a most végzett és csakis a RMK-kra szorítkozó kutatás eredménye (79 RMK példány) arra utal, hogy e könyvtártörténeti szempontból is jelentős gyűjtemény alaposabb átvizsgálása más területek részére is komoly lehetőségeket ígér.

## Nagyszombat, Szent Adalbert Egyesület könyvtára.

Itt elsősorban a nagyszombati nyomtatványok gyűjtésével foglalkoznak, de akad más városokban készült kiadvány is. Összesen 113 RMK példányt sikerült nyilvántartásba venni.

Ismételten hangsúlyozni kell, hogy a gyűjteményekre vonatkozó fenti kis áttekintés csakis azokra a nagyobb, illetve fontosabb RMK anyaggal rendelkező könyvtárakra vonatkozott, amelyekről a hazai szakirodalomból eddig nem volt tudomásunk. Ezeken kívül még számos olyan könyvtár található Szlovákiában, amelyek gazdag RMK-állománya – legalábbis részben – már eddig is köztudott volt. Így száznál több RMK-t találunk a nyitrai püspöki könyvtárban, az alsókubini Csaplovics könyvtárban, az eperjesi volt evangélikus líceumban (ma a Kassai Állami Tudományos Könyvtár eperjesi részlege), a kassai volt jogakadémia könyvtárában (ma az Állami Tudományos Könyvtár), a késmárki volt evangélikus líceum könyvtárában (ma a Matica Slovenska filiáléja), a körmöcbányai volt ferences könyvtárban (ma a Matica Slovenska filiáléja), a lőcsei evangélikus egyház könyvtárában, a pozsonyi volt evangélikus líceum könyvtárában. A felkeresett szlovákiai gyűjteményekben összesen 3 430 példányt vettem nyilvántartásba, amelyek az RMK első vagy második kötetébe tartoznak. Ezek közül korábbi nyilvántartásaink alapján csak 898 példányt ismertünk.

A több mint két és félezer új példány között számos eddig részünkre teljesen ismeretlen nyomtatvány is került napfényre. Ezeknek első, csupán a legfontosabb adatokat tartalmazó jegyzékét közöljük az alábbiakban:

1. [Pécsi Lukács: Magyar kalendárium az 1589. évre. Nagyszombat 1589.] 8° [32 + ?] lev.
   Nagyszombat, városi levéltár (3 töredék)

2. Pécsi Lukács: [Kalendárium az 1595. évre. Nagyszombat 1595.] 8° [32 + ?] lev.
   Nagyszombat, városi levéltár (3 töredék)

3. Vámossi Gergely: Kereztieni Es Igen Draga Könyvecske. Lőcse 1614. 8° [8] 356 [8 + ?] lap.
   Zay-könyvtár (2 csonka példány)

4. Keresztyéni Enekek, mellyekkel az Magyar Nemzetben reformáltatott Ecclesiákban … Lőcse 1629. 16° [12] 552 [12] lap.
   Zay-könyvtár

5. Kereszteni Istenes és ájtatos Imadsagok. Lőcse 1629. 16° [12] 271 [4] lap.
   Zay-könyvtár

6. Isten eleibe föl-botsátando Lelki jo illatokkal tellyes Arany Temienzö. Várad 1652. 12° 310 [2] lap.
   Zay-könyvtár

7. Hrabowski, Petrus: Manuale Latino-Hungarico-Sclavonicum. Bártfa 1668. 12° [12] 118 [2] 59 [2] 352 [6] lap. [RMK II 1121 magyar rész nélkül ismerte!]
   Matica Slovenska; Tranoscius (csonka); Turócszentmárton, Boris Bálent (csonka)

8. Siderius János: Kisded Gyermekeknek való Catechismus. Lőcse 1672. 12° [24] lev.
   Zay-könyvtár

9. Az Sz. David Profetának ékes rytmusu Soltarival … tellyes könyv. – Buzgó hálaadások. Lőcse 1673. 12° [2] 618 [16] 58 [2] lap.
   Zay-könyvtár

10. Szenczi Molnár Albert: Szent David Királynak … százötven Soltári. Lőcse 1675. 12° 426 [17] lap.
    Zay-könyvtár

11. Szenczi Molnár Albert: Szent David Királynak … százötven Soltári. Kolozsvár 1676. 8° 355 [17] lap.
    Zay-könyvtár

12. Elix Vitae, Az Az Eltetö Nedvesseg. Kassa 1685. 8° [6] 37 [1 ] lap.
    Zay-könyvtár

13. Canisius, Petrus: Catechismus Latino-Ungaricus. Nagyszombat 1688. 12° 94 lap.
    Matica Slovenska

14. Evangeliumok és Epistolák. Bártfa 1698. 16° A8–Y8 Bb8–Gg8 ívek. [Nem I. 1517!]
    Késmárk

15. Az Anyaszentegyházbéli közönséges Isteni tiszteletekre rendeltetett … könyv. – Buzgó lmádságok. Kolozsvár 1703. 12° [2] 403 [11] 52 lap.
    Késmárk

16. Bél Mátyás: Le-rajzolása a föbb Jó Tselekedeteknek. [Halle] (1704.) 2° [4] lap.
    Pozsony, lyceum

17. Szenczi Molnár Albert: A Szent David királynak … százötven Soltári. Debrecen 1705. 12° [4] 344 [4] lap.
    Poprad, Bohus Jenő

18. (Magulacs Péter – Viczay Péter:) Egynehany butsuzo es siralmas versek... (Benedek Jánosról.) Wittemberg 1711. 2° [2] lap.
    Matica Slovenska

19. Calendarium novum iussu Gregorii XIII … Nicalaum Telegdinum … auspicium. Nagyszombat 1583. 74½×28½ cm., egyleveles.
    Nagyszombat, városi levéltár (3 pld.)

20. Libellus elementalis. Pveritiae Bartphensis. [Bártfa 1585 előtt] 8° [36] lev.
    Eperjes

21. Mudronius, Andreas: Torvs Reverendissimi … Andreae Mednenski sponsi : Et … Catharinae Caroliae … Casparis Carolii … filiae, sponsae. Bártfa 1597. 4° [8] lev.
    Matica Slovenska

22. In obitum Piae, Honestae … Catherinae Pap … Coniugis … Georgii Zabo de Göntz. Bártfa 1598.4° [12] lev.
    Matica Slovenska

23. (Pilcius, Caspar:) Himni Tres. Vizsoly 1598. 4° [4] lev.
    Matica Slovenska

24. Molnár [Gregorius] Georgius: Elementa Grammaticae Latinae. Kassa 1611 (?). 8° 207 lap.
    Pozsony, Matica Slovenska

25. In obitum Viri... Johannis Farschii Tribuni... Bartphensis. [Lőcse] 1614. 2° egyleveles.
    Bártfa, múzeum

26. Ramus, [Petrus]: Grammatica latinae rudimenta. Lőcse 1622. 12° [12] lev.
    Matica Slovenska

27. Ramus [Petrus]: Grammatica Latina. Lőcse 1622. 12° [60] lev.
    Matica Slovenska

28. Forro, Paulus: Prosopopoeje Albae Juliae, Ad … Reginam Susannam Karolyi. (Kolozsvár 1622.) 2° egyleveles.
    Kistapolcsány

29. Epitaphium in Memoriam Manium … Johannis Greiffenzweig. [Bártfa] (1623.) 2° egyleveles.
    Bártfa, múzeum

30. Ultimum officium … Thomae Blimberg. [Bártfa] (1626.) 2° egyleveles.
    Bártfa, múzeum

31. Saxo, Matth.: Privatum collegium logicum. Lőcse 1629. 4° [8] lev.
    Pozsony, Lyceum; Lőcse

32. [Tranowsky, Georgius: Cithara Sanctorum. Lőcse 1636.] 8° [?] 700 [16 + ?] lap.
    Tranoscius (csonka)

33. Prapherna Avgvsta … Per Francisco Prini Et Helenae Vesseleni. Pozsony 1637. 4° [6] lev.
    Radvány

34. Schlonhauff, Jacobus: Elegidion votivum pro … 1638. Trencsén (1638.) 4° [4] lev.
    Matica Slovenska

35. Duraeus, Johannes: Deo Duce Decades duae philosophiae... Respondente Michaele Gotzio. Trencsén (1642.) 4° [6] lev.
    Matica Slovenska

36. Hodik, Alexander: Hecas Theologica Super Aphorismo lohannitico defendam suscipit David Peucerus. [Trencsén] (1643.) 4° [4] lev.
    Matica Slovenska

37. Biner, Hilarius Ernest: De Magica Specie, Corporis & Certis … Respondente Georgio Roth. Lőcse 1644. 4° [4] lev.
    Körmöcbánya, Matica Slovenska

38. Hodik, Alexander: Doma Apodixis Theologica Respondente Stephano Scholio. Trencsén 1644. 2° [6] lev.
    Pozsony, lyceum

39. Rackschani, Matthaeus: Diatribe Logica De Consequentia … proponit Nicolaus Nigrini (vulgò) Ossekersdsky. Trencsén 1645. 4° [4] lev.
    Körmöcbánya, Matica Slovenska

40. Gretser, Jacobus: Rudimenta lingvae Graecae. Lőcse 1649. 8° [6] 97 lap.
    Matica Slovenska

41. Gazur, Matthias: Epicedium Super Immaturum Obitum … Annae Pauli Ostrozith de Ghiletincz. [Trencsén] (1650.) 2° egyleveles.
    Pozsony, lyceum

42. Bechius, Johannes: Sacra Trias Theologica Fides, Spes, Charitas. Nagyszombat (1651.) 4° [16] lev.
    Kassa, püspökség

43. Faschko, Jacobus: [Summi?] Boni Civilis Delineatio … Respondens, Andreas Faschko. (Trencsén 1651.) 4° [8] lev.
    Matica Slovenska

44. Kedd, Jodocas: Examen Propositionum XII. [Bártfa?] (1652.) 4° [14] lev.
    Kassa, püspökség

45. Ver Illustrissimem Familiae Drugethanae … Neo-Sponso Georgio Drugeth de Homonna … Sponsa Maria Esterhazi. Nagyszombat 1652. 4° [16] lev.
    Radvány

46. Sacrum Nuptiale … Eliae Parschitii et Barbarae Drosdikiae. (Trencsén 1652.) 4° [12] lev.
    Radvány

47. Wolphius, Johannes: In summos honores, et palatinatum regni Hungariae... Francisco Vesseleny de Hadad. Nagyszombat (1655.) 2° egyleveles.
    Pozsony, lyceum

48. Epitome Catecheticorum Praeceptorum. Lőcse 1656. ?° [?] lev.
    Matica Slovenska

49. Elevenkuti, Andreas: Fasciculus Epigrammatum. Nagyszombat (1663.) 8° [18] lev.
    Pozsony, Matica Slovenska

50. lusta Fvnebria, Manibus piis … Hilarii Ernesti Bineri. Kassa 1664. 4° [12] lev.
    Matica Slovenska

51. Erythreus, Joachim: Die Harte Wie aller Glaubiger Kreutz-träger. Lőcse 1667. 4° [16] lev.
    Lőcse; Pozsony, lyceum

52. Fausta Connubialia Ehe- und Hochzeit-Glück Dem … Herrn Zacharias Rochsern … Elisabeth … Armbrusterin. Lőcse 1667. 4° [4] lev.
    Pozsony, lyceum; Lőcse

53. Glückwünschende Hochzeit Gedichte … Zacharias Rochser. Lőcse 1667. 4° [4] lev.
    Lőcse; Pozsony, lyceum; Matica Slovenska

54. Melismata Syncharistica Festis Aphrodiis Lectissimi Nuptorum … Zacharias Rochser. Lőcse 1667. 4° [2] lev.
    Lőcse; Matica Slovenska; Pozsony, lyceum

55. Luctus Semproniensis … Annae Catherinae natae Zavchtleriae … Christiani Seelmanni … conjugis. [Lőcse], (1667.) 4° [10] lev.
    Késmárk

56. Tieftrunck, Daniel: In Acerbum Luctuosum obitum Annae Catherinae Seelmanni. [Lőcse] (1667.) 4° [?] lev.
    Késmárk

57. Snár: Z kteréhož bude mocy. [Zsolna?] 1667. 8° [8 + ?] lev.
    Pozsony, lyceum (töredék)

58. Honoris et Amoris Testimonia … Johannis Serpilii. Lőcse (1668.) 4° [4] lev.
    Csaplovics

59. Fama postuma Pudibundae … Annae Catherinae Seelmanniae. Lőcse 1668. 4° [4] lev.
    Késmárk

60. Γαμιχά μέλη honoribus Viri … Christiani Seelmann … Annae Euphrosynae … Martini Fröhlich. [Lőcse] (1668.) 4° [4] lev.
    Késmárk; Lőcse

61. Fürnstein, Johannes Andreas – Fürnstein, Carolus: Thalassio nuptialis … Michaeli Armbrustero. Pozsony (1669.) 2° egyleveles.
    Pozsony, lyceum

62. Ehe-Verbündnüss … Michael Armbruster und Ursule Segnerin gebohrne Ritterin. Pozsony 1669. 2° egyleveles.
    Pozsony, lyceum

63. Thomae, Elias: Positiones ex civili doctrina selectae … Andreas Deutscherus Silesius. Pozsony 1669. 4° [4] lev.
    Matica Slovenska

64. Noscovius, Michael: De Cantatos Hymen Vernas en! … Samueli Czernak … Helenae Sinapiae.
    [Lőcse] (1670.) 2° egyleveles.
    Matica Slovenska

65. Ladiver, Elias: Ethica Disputatio … defendet Petrus Semsei. [Lőcse] (1670.) 2° egyleveles.
    Matica Slovenska

66. Büriner, Johannes: Anacreon Nuptialis … Maximiliano a Franckenberg. Pozsony (1670.) 2° egyleveles.
    Pozsony, lyceum

67. Buss, Michael: Votum genethliacum: in honorem Sigismundi Orlic L. B. de Lacsiska. Pozsony (1670.) 2° egyleveles.
    Pozsony, lyceum

68. Virtvtis Vera Philosophiae Felicitas … Neo-Baccalavreis in Alma … Un. Tyrn … dicata. Nagyszombat 1672. 12° [12] lev.
    Matica Slovenska (Baník)

69. Komensky, Ján Amos: Orbis sensualium. Szeben 1672. 8° 241 [6] lap.
    Pozsony, Matica Slovenska (Galgóc)

70. Dietericus, Conradus: Anticatechetica, Seu Errores. Lőcse (1673.) 8° [42] 749 [24] lap.
    Pozsony, Matica Slovenska; Késmárk (3 pld.); Nagyszombat, Szt. Adalbert Egyesület; Igló, ev.

71. Pethő Stephanus: Tessera Debita. Nagyszombat 1673, Joh. Georgius Wanschleb [= ismeretlen faktor!] 12° 56 lap.
    Körmöcbánya, Matica Slovenska

72. I[nstitoris], M[ichael]: Sanctae Suspirium Pacis Anno 1678. [Zsolna?,] (1678.) 2° egyleveles.
    Pozsony, lyceum

73. Luther, Martin: Der gantze Psalter Des Königlichen Propheten Davids. Lőcse 1684. 12 [316] lev.
    Zay-könyvtár

74. Marcus,Johannes: Ren[…] Quas Unigenito et Dilecto Dei Filio … Enarratio Tragica. [Lőcse?] 1685, 2° egyleveles.
    Matica Slovenska

75. Institoris, Michael: Suspirium Ad Altissimum … Monarcham. [Zsolna] (1686.) 2° egyleveles
    Pozsony, lyceum

76. Institoris, Michael: Pjsnička nábožná. Zsolna 1686. 8° [4] lev.
    Pozsony, lyceum

77. Evangelia a Episstoly. Nagyszombat 1689. 8° 544 [6] lap.
    Matica Slovenska (Baník)

78. Cicero, Marcus Tullius: Epistolarum libri IV. à Joanne Sturmio … confecti. Nagyszombat [1692 előtt.] 8° [88] lap.
    Pozsony, E K

79. Gretser, Jacobus: Rudimenta Linguae Graecae. Nagyszombat [1692 előtt.] 8° [4] 129 [1] lap.
    Pozsony, E K

80. Berzeviczi, Georgius: Exercitationes Poeticae. Nagyszombat 1692. 12° [2] 15 lap.
    Matica Slovenska (Baník)

81. Vera Sapientia Sive Considerationes. Nagyszombat 1693. 12° [26] lev.
    Matica Slovenska (Baník)

82. Rhenius Johannes: Donatus Latino-Germanicus. Lőcse 1694. 8° [4] 204 lap.
    Matica Slovenska

83. Origo Rosarii Christi Domini Nostri. Nagyszombat (1694.) 8° 35 lap.
    Pozsony, EK; Pozsony, Matica Slovenska

84. [Ampach, Rochus:] Praxis Geminae Devotionis. Nagyszombat [1695.] 12° [2] 138 lap. [RMK II 1181 évszám nélküli kiadása]
    Pozsony, E K

85. Dietericus, Conradus: Epitome Catechetica. Lőcse 1696. 12° [2] 129 lap.
    Pozsony, Matica Slovenska

86. Alvarez, Emmanuel: Principia Seu Grammaticarum Liber Primus. Nagyszombat 1698. 8° [2] 254 lap.
    Matica Slovenska (Baník)

87. [Ampach, Rochus]: Praxis Geminae Devotionis. Nagyszombat 1700. 12° [2] 138 lap. [RMK II 1811 címlapkiadása.]
    Pozsony, EK

88. Alma Congregatio Virginis Annuntiatae In … collegi Jaurini. Nagyszombat (1700.) 12° [2] 48 lap.
    Matica Slovenska (Baník)

89. Prece(pta) Element[!] Lati[nae] ac Bohemicae Lingvae. [Zsolna?, XVII. sz.?] 8° [8 + ?] lap.
    Pozsony, lyceum (2 töredék)

90. Knižnica Molitvena. Nagyszombat 1701. 12° [24] 348 lap.
    Pozsony, E K

91. Cicero, Marcus Tullius: Oratio pro T. A. Milone. Lőcse [1702 táján] 8° [2] 108 lap.
    Matica Slovenska (sérült)

92. Bartoli, Daniel: Character Hominis Literati. Nagyszombat 1704. 12° [2] 108 lap.
    Matica Slovenska (Baník); Pozsony EK (hiányos)

93. Spetkius, Michael: Phoebus acrosticho annagrammaticus Honoribus Joannis Godeferedi … de Hellempach. Zsolna (1704.) 2° egyleveles.
    Pozsony, lyceum

94. Bossányi Wolfgangus: Principia Dialectica Disputationibus Philosophicis … Franciscus Egegi candidatus. Nagyszombat 1708. 12° [8] 148 [4] lap.
    Pozsony, Matica Slovenska

95. Denniček Rannj Poledni U Wečernj. Nagyszombat 1710. 24° [24] 455 [6] lap.
    Matica Slovenska (Baník)

96. (Scharffenbach, Georgina): Siste lector! Aurum sume … Andreas Teutsch. Szeben, 1711. 2° 2 lev.
    Matica Slovenska

97. Kotzi, Samuel: Apostrophe Gratulatoria ad … Andream Teutsch. Szeben 1711. 2° 4 lap.
    Matica Slovenska

[1] Bálent, Boris: Historické knižné fondy na Slovensku. Knižnica 1955. 15–19.